Document ID: 32007R0552

REGOLAMENT TAL-KUMMISSJONI (KE) Nru 552/2007
tat-22 ta’ Mejju 2007
li jistabbilixxi l-kontribuzzjoni massima tal-Komunità għall-iffinanzjar ta' programmi ta' ħidma fis-settur taż-żejt taż-żebbuġa u għall-iffissar, għall-2007, tal-limiti finanzjarji għall-implimentazzjoni sħiħa jew parzjali ta' l-Iskema ta' Pagament Uniku u tal-pakketti finanzjarji annwali għall-Iskema ta' Pagament Uniku, stabbilita bir-Regolament tal-Kunsill (KE) Nru 1782/2003, u li jemenda dak ir-Regolament
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1782/2003 tad-29 ta’ Settembru 2003 li jistabbilixxi regoli komuni għal skemi diretti ta’ appoġġ fi ħdan il-politika agrikola komuni u li jistabbilixxi ċerti skemi ta’ appoġġ għall-bdiewa u li jemenda r-Regolamenti (KEE) Nru 2019/93, (KE) Nru 1452/2001, (KE) Nru 1453/2001, (KE) Nru 1454/2001, (KE) Nru 1868/94, (KE) Nru 1251/1999, (KE) Nru 1254/1999, (KE) Nru 1673/2000, (KE) Nru 2358/71 u (KE) Nru 2529/2001 (1), u b'mod partikolari l-Artikoli 64(2), 70(2), 110i(3) u (4), 143b(3) u 145(i) tagħhom,
Billi:
(1)
Għall-Istat Membru li jimplimenta l-Iskema ta' Pagament Uniku stabbilita f'Titlu III tar-Regolament (KE) Nru 1782/2003 fl-2007, il-limiti baġitarji għal kull pagament, imsemmija f'Artikoli 66 sa 69 ta' dak ir-Regolament għandhom jiġu ffissati għall-2007 taħt il-kundizzjonijiet stipulati f'Sezzjoni 2 ta' Kapitlu 5 ta' Titlu III ta' dak ir-Regolament.
(2)
Għall-Istati Membri li jużaw, fl-2007, l-għażla stabbilita bl-Artikolu 70 tar-Regolament (KE) Nru 1782/2003, il-limiti baġitarji applikabbli għall-pagamenti diretti esklużi mill-Iskema ta' Pagament Uniku għandhom jiġu ffissati għall-2007.
(3)
L-ammont massimu ta' għajnuna għall-imsaġar taż-żebbuġ imsemmija f'Artikolu 110i(3) tar-Regolament (KE) Nru 1782/2003 għandu jiġi aġġustat skond it-tnaqqis tal-koeffiċjent imsemmi fit-tielet subtitlu ta' l-istess dispożizzjoni u għall-ammont miżmum skond Artikolu 110i(4), notifikat mill-Istati Membri konċernati. Il-limiti massimi nazzjonali ta' l-Anness VIIIa għal dak ir-Regolament għandhom jiġu aġġustati kif meħtieġ.
(4)
Għall-fini ta' ċarezza, huwa xieraq li jiġu ppubblikati l-limiti baġitarji għall-Iskema ta' Pagament Uniku għas-sena 2007 wara t-tnaqqis, mil-limiti ta' l-Anness VIII għar-Regolament (KE) Nru 1782/2003 fl-2007, tal-limiti stabbiliti għall-pagamenti imsemmija f'Artikoli 66 sa 70 ta' dak ir-Regolament.
(5)
Għall-Istati Membri li fl-2007 jimplimentaw l-Iskema ta' Pagament Uniku, stabbilita bit-Titlu IVa tar-Regolament (KE) Nru 1782/2003, il-pakketti finanzjarji annwali għall-2007 għandhom jiġu ffissati skond Artikolu 143(b) ta' dak ir-Regolament.
(6)
Għall-fini ta' ċarezza, huwa xieraq li jiġu ppubblikati l-limiti massimi tal-fondi disponibbli għall-Istati Membri li japplikaw għall-Iskema ta' Pagament Uniku għall-għoti ta' pagamenti separati għaz-zokkor fl-2007 skond Artikolu 143ba tar-Regolament (KE) Nru 1782/2003 stabbiliti abbażi tan-notifiki tagħhom.
(7)
L-ammont massimu ta' għajnuna mill-Komunità għall-iffinanzjar ta' programmi ta' ħidma mfassla minn organizzazzjonijiet ċertifikati ta' operaturi fis-settur taż-żejt taż-żebbuġa għandu jiġi dikjarat, skond il-koeffiċjent applikat għall-ammont miżmum skond Artikolu 110i(4) tar-Regolament (KE) Nru 1782/2003, notifikat mill-Istati Membri konċernati.
(8)
Ir-Regolament (KE) Nru 1782/2003 għandu jigi emendat kif meħtieġ.
(9)
Il-miżuri pprovduti f'dan ir-Regolament huma konformi ma' l-opinjoni tal-Kumitat għall-Ġestjoni tal-Ħlasijiet Diretti,
ADOTTAT DAN IR-REGOLAMENT:
Artikolu 1
1. Il-limiti baġitarji għall-2007 msemmija f'Artikoli 66 sa 69 tar-Regolament (KE) Nru 1782/2003 huma stipulati f'Anness I ta' dan ir-Regolament.
2. Il-limiti baġitarji għall-2007 msemmija f'Artikoli 70(2) tar-Regolament (KE) Nru 1782/2003 huma stipulati f'Anness II ta' dan ir-Regolament.
3. Il-limiti baġitarji għall-Iskema ta' Pagament Uniku għall-2007 msemmija f'Titlu III tar-Regolament (KE) Nru. 1782/2003 huma stipulati f'Anness III ta' dan ir-Regolament.
4. Il-pakketti finanzjarji annwali għall-2007 msemmija f'Artikolu 143b(3) tar-Regolament (KE) Nru 1782/2003 huma stipulati f'Anness IV ta' dan ir-Regolament.
5. L-ammonti massimi ta' fondi disponibbli għar-Repubblika Ċeka, il-Latvja, il-Litwanja, l-Ungerija, il-Polonja, ir-Rumanija u s-Slovakkja, għall-għoti ta' ħlas separat għaz-zokkor fl-2007, kif imsemmija f'Artikolu 143b(4) tar-Regolament (KE) Nru. 1782/2003 huma stipulati f'Anness IV ta' dan ir-Regolament.
Artikolu 2
L-ammont massimu ta' għajnuna mill-Komunità għall-iffinanzjar ta' programmi ta' ħidma mfassla minn organizzazzjonijiet ta' operaturi ċertifikati fis-settur taż-żejt taż-żebbuġa skond l-Artikolu 110i(4) tar-Regolament (KE) Nru 1782/2003, għandu jkun kif ġej:
EUR miljuni
Il-Greċja
11,098
Franza
0,576
L-Italja
35,991
Artikolu 3
Ir-Regolament (KE) Nru 1782/2003 huwa emendat kif ġej:
(1)
Fl-ewwel subparagrafu ta' l-Artikolu 110i(3), it-tabella tinbidel b'din it-tabella:
EUR miljuni
Spanja
103,14
Ċipru
2,93 ”
(2)
F'Anness VIIIa, il-kolonni li jikkonċernaw lil Malta u lis-Slovenja jinbidlu b'dan li ġej:
“Sena Kalendarja
Malta
Is-Slovenja
2005
670
35 800
2006
830
44 184
2007
1 668
59 026
2008
2 085
73 618
2009
2 502
87 942
2010
2 919
101 959
2011
3 336
115 976
2012
3 753
129 993
2013
4 170
144 110
2014
4 170
144 110
2015
4 170
144 110
2016 u s-snin ta' wara
4 170
144 110 ”
Artikolu 4
Dan ir-Regolament għandu jidħol fis-seħħ fis-seba' jum wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 22 ta’ Mejju 2007.

Labels: 15
17
5
6